Die afgebreekte skeidsmuur weer opgebou. In 1982 verskyn ’n proefskrif van Hannes Adonis met dié titel.
Dit bied ’n historiese perspektief op die verstrengeling van die NG Kerk se sendingbeleid met praktyke van rasseskeiding. Adonis – later professor in kerk­geskiedenis aan die Universiteit van Wes-Kaapland en Stellenbosch Universiteit – ontleen sy studie se titel aan Efesiërs 2:14: “Christus is ons vrede, Hy wat dié twee, Jode en nie-Jode, een gemaak het. Deur sy liggaam te gee, het Hy die vyandskap afgebreek wat vroeër soos ’n muur skeiding gemaak het.”
Die woorde van Willy Brandt aan die Duitse parlement ’n jaar ná die val van die Berlynse muur bly gepas: “Die mure in ons koppe bly dikwels langer staan as mure van beton.”